‘समाजाची धारणा करणारा तो धर्म’ अशी भारतीय तत्त्वज्ञानाने केलेली धर्माची व्याख्या गुरुजींनी अंगीकारली आणि सामाजिक विकासाला उपयुक्त ठरणाऱ्या उपक्रमांचे आयोजन केले. प्रत्येक साधकाने आपल्या वेळेचा , श्रमांचा, धनाचा, निरपेक्ष त्याग समाजोपयोगी कृत्यांसाठी करावा म्हणून त्यांनी मोफत वैद्यकीय शिबिरे, विद्यार्थी दत्तक योजना,आदिवासी शिक्षण संस्थेला मदत, रक्तदान शिबिरे, वैद्यकीय समुपदेशन असे उपक्रम सुरु केले. ह्याच जोडीने गणेश विसर्जन सोहळ्यानंतर होणारी अस्वच्छता नष्ट करण्यासाठी पुढील काळात विसर्जन घाट परिसर स्वच्छता मोहीम राबवण्यास स्वयंसेवकांना उद्युक्त केले. 
प्रत्येक साधकाकडून ज्ञानपूर्वक तप घडावे, जेणेकरून त्यांची आध्यात्मिक पत वाढावी आणि त्यांच्या जीवनाची प्रत सुधारावी, ह्यासाठी समाजाच्या आध्यात्मिक कल्याणासाठी त्यांनी अनेक योजना सुरू केल्या. जन्मपूर्व संस्कार, बालसंस्कार वर्ग, सामूहिक विद्याव्रत संस्कार अर्थात मौंजीबंधन, सामूहिक सत्यदत्त पूजा, लक्षार्चना, नामजप आणि नामस्मरण संकल्प तसेच पालखी, पदयात्रा अशा अनेक विविधांगी उपक्रमांचा त्यात अंतर्भाव आहे.

विविध तीर्थस्थळी जाऊन यज्ञसाधना
जन्म, शिक्षण आणि आध्यात्मिक पार्श्वभूमी
सामाजिक बांधिलकी - कार्य परिचय
सामूहिक चारधाम यात्रा